stanford-oval/wikipedia huggingface dataset:
Joensuun Uimaseura
Valinnat

Opetus- ja kulttuuriministeri myönsi kultaisen ansioristin liikuntakulttuurin ja urheilun parissa ansioituneesta työstä uimahypyistä vastaavalle Vesa Martikkalalle vuonna 2016.
Pohjois-Karjalan vuoden nuoreksi urheilijaksi valittiin uimari Nea Norismaa vuonna 2015.
Pohjois-Karjalan vuoden valmentajaksi valittiin uintivalmentaja Juha Turunen vuonna 2015 ja Sanna Kolehmainen vuonna 2007.
Seuran johtokunnan jäsenistä Ari Mononen valittiin Suomen Uimaliiton hallituksen jäseneksi kaudelle 2016–2019 ja Vesa Martikkala on toiminut Suomen Uimaliiton uimahyppyjen asiantuntijaryhmän puheenjohtajana vuoden 2014.
Halli

Joensuun Uimaseura harjoittelee Mehtimäellä sijaitsevassa Virkistysuimala Vesikossa, jossa sijaitsee myös seuran toimisto sekä Rantakylän uimahallissa. Molemmissa halleissa on 25 metrin allas ja kuusi rataa. Vesikko, joka valmistui toukokuussa 1970 ja jonka laajennus valmistui 1996, toimii Joensuun Uimaseuran kotihallina.
Internet ja sosiaalinen media

Joensuun Uimaseura uudisti internet-sivustonsa vuoden 2014 syksyllä. Joensuun Uimaseura on aktiivinen myös sosiaalisessa mediassa, Facebook ja Instagram. Facebookista seuran löytää nimellä Joensuun Uimaseura, Instagramista #annasenuida ja #jous
Aiheesta muualla

Joensuun Uimaseuran kotisivut (Arkistoitu – Internet Archive)
JoUS - Potkua, vetoa, volttia. JoUS:n 100-vuotisjuhlakirja, 2007
Ken Laszlo

Ken Laszlo, syntymänimeltään Gianni Laszlo Coraini (s. 1954 Firenze) on pääosin 1980-luvulla vaikuttanut italodiskoartisti. Hänen tunnetuin kappaleensa on vuonna 1984 julkaistu ”Hey Hey Guy”, jota pidetään yhtenä genren klassikoista. Muita hyvin suosittuja kappaleita ovat ”Don’t Cry” ja ”Tonight”.
Corainin ura alkoi jo lapsena kirkkokuorossa. Coraini esiintyi 15-vuotiaana yhtyeen kanssa ensi kertaa suurelle yleisölle. Tuleva discoartisti opetteli soittamaan eri soittimia. Ken Laszlon taiteilijanimi on Casablanca-elokuvasta.
Laszlon läpimurtokappale "Hey hey Guy" oli Sandro Olivan, Gino Carian ja Claudio Cattafestan
laatima, vaikka tekijäksi on merkitty vain Oliva.
Laszlo on esiintynyt monilla nimillä, muun muassa DJ NRG, K.L. Jones ja Ric Fellini. Ken Lazlo liitetään useisiin musiikin alalajeihin, kuten italodisco, synthpop, Hi-NRG, eurodance ja eurobeat.
Diskografia > Albumit

1987 - Ken Laszlo
1998 - Dr Ken & Mr Laszlo
2007 - The Future is Now
Diskografia > Singlet

1984 - ”Hey Hey Guy”
1985 - ”Tonight” [#8 Sweden, #14 Netherlands]
1986 - ”Don’t Cry” [#13 Sweden]
1987 - ”1 2 3 4 5 6 7 8”
1987 - ”Glasses Man”
1988 - ”Red Man”/”Black Pearl”
1989 - ”Everybody Is Dancing”
1989 - ”Madame”/”Let Me Try”
1989 - ”Hey Hey Guy For Tonight” (Laszlo & Innocence)
1991 - ”Happy Song”
1991 - ”Sha La La”
1992 - ”Mary Ann”
1992 - ”Baby Call Me”
1994 - ”Everytime”
1996 - ”Whatever Love”
2003 - ”Inside My Music”
2009 - ”Dancing Together”
2011 - ”Let’s Get It Done Tonight” (feat. Domino)
2021 - ”Leather Man”
Singlet muilla taiteilijanimillä

Alvin - ”A Lovely Night”
Alvin - ”Runaway, Getaway”
Alvin - ”Shocking Fever”
Alvin - ”Tonight Is the Night”
Artwork - ”Party Time”
Billy The Butcher - ”Cannibal Attraction”
Chris Lang - ”Disco Island”
Coo Coo - ”Boogie Woogie”
Coo Coo - ”Easy Lover”
Coo Coo - ”Energy”
Coo Coo - ”Upside Down”
Coo Coo - ”Walkin’ on Music”
Coo Coo - ”Winner”
Coy Mc. Coy - ”Island”
Danny Keith - ”Lean on Me”
Danny Keith - ”One More Time”
Dave Cole - ”Space Desire”
De Niro - ”Give It Up”
DJ NRG - ”Bad Boy”
DJ NRG - ”Extasy”
DJ NRG - ”Extasy” (Maio and Co. Remix)
DJ NRG - ”I’m a Dee Jay”
DJ NRG - ”Kamikaze”
DJ NRG - ”Kamikaze” (Maio and Co. Remix)
DJ NRG - ”Ringo Boy”
DJ NRG - ”You Are Number One”
Francis Cooper - ”Night Fly Guy”
Francis Cooper - ”Turbo Night”
Franz Tornado - ”Tornado Superchild”
Gordon Jim - ”Wonder Woman”
Jaco - ”Spanish Run”
Jeff Driller - ”Rocket in My Pocket”
Jungle Bill - ”Master Mind”
Jungle Bill - ”Oh Happy Day”
Jungle Bill - ”Sexy Toy, Sexy Joy”
Live Music Gang - ”Energy People United”
Lucky Boy - ”Listen to My Mistery”
Malcolm J.Hill - ”Fantasy”
Malcolm J.Hill - ”Run to Me”
Malcolm J.Hill - ”Tin Box”
Mark Tower & Co. - ”Don’t Cry”
Michael Dream - ”Feel Like Dancing”
Michael Dream - ”Never Say Never”
Mike Freeman - ”Take your Time”
Mike Freeman - ”What Is Real”
Moreno - ”Let’s Do It Again”
Mr. Beat - ”Kiss Me Baby”
Nick Kaye - ”Open Your Door”
Otello - ”Olympic Games”
Remy Panther - ”Gimme a Chance”
Ric Fellini - ”Stop and Go”
Ric Fellini - ”Welcome to Rimini”
Ricky Maltese - ”Mama”
Ricky Maltese - ”Warrior”
Rocky Custer - ”The Summer”
Spencer - ”Doctor of Love”
Spencer - ”Hurricane”
Tommy B. Waters - ”Love Without You”
DJ NRG - ”Kamikaze”
DJ NRG - ”Bad Boy”
DJ NRG - ”Ringo Boy”
DJ NRG - ”Extasy”
DJ NRG - ”You Are Number One”
DJ NRG - ”Extasy” (Maio and Co. Remix)
DJ NRG - ”Kamikaze” (Maio and Co. Remix)
Spencer - ”Doctor of Love”
Spencer - ”Hurricane”
Ricky Maltese - ”Warrior”
Ricky Maltese - ”Mama”
Ric Fellini – Welcome To Rimini
Alvin - ”A Lovely Night”
Alvin - ”Runaway, Getaway”
Alvin - ”Shocking Fever”
Rocky Custer - ”The Summer”
Francis Cooper - ”Night Fly Guy”
Francis Cooper - ”Turbo Night”
Franz Tornado - ”Tornado Superchild”
Jeff Driller - ”Rocket In My Pocket”
Jungle Bill - ”Oh Happy Day”
Jungle Bill - ”Master Mind”
Jungle Bill - ”Sexy Toy, Sexy Joy”
Gordon Jim - ”Wonder Woman”
Remy Panther - ”Gimme a Chance”
Lucky Boy - ”Listen To My Mistery”
Live Music Gang - ”Energy People United”
Billy The Butcher - ”Cannibal Attraction”
Malcolm J.Hill - ”Run To Me”
Coo Coo - ”Easy Lover”
Coy Mc.Coy - ”Island”
Coo Coo - ”Boogie Woogie”
Malcolm J.Hill - ”Tin Box”
Coo Coo - ”Energy”
Nick Kaye - ”Open Your Door”
Coo Coo - ”Winner”
Michael Dream - ”Feel Like Dancing”
Michael Dream - ”Never Say Never”
Coo Coo - ”Walkin’ On Music”
Mr.Beat - ”Kiss Me Baby”
Dave Cole - ”Space Desire”
Malcolm J.Hill - Fantasy
Aiheesta muualla

Dance and Disco: Ken Laszlo (englanniksi)
Yksityiskohtainen diskografia (englanniksi)
Judy Greer

| Judy Greer |
| --- | --- |
 Judy Greer vuonna 2008.
Henkilötiedot
Koko nimi:  Judith Therese Evans
Syntynyt: 20. heinäkuuta 1975 (ikä 49) Detroit, Michigan, Yhdysvallat
Ammatti:  näyttelijä
Puoliso:  Dean E. Johnsen (2011–)
Näyttelijä
Aktiivisena:  1997–
Aiheesta muualla
IMDb 
Elonet
Judy Greer (alk. Judith Therese Evans, s. 20. heinäkuuta 1975 Detroit, Michigan) on yhdysvaltalainen näyttelijä. Hän on näytellyt monien romanttisten komedioiden sivurooleissa ja vieraillut useissa televisiosarjoissa, kuten Teho-osasto, Miehen puolikkaat, Californication, House ja Rillit huurussa.
Greer syntyi Detroitissa, Michiganissa. Hän harrasti lapsena balettia. Valmistuttuaan chicagolaisen DePaulin yliopiston teatterikoulusta vuonna 1997 hän muutti Los Angelesiin. Hän teki elokuvadebyyttinsä vuonna 1998 halpatuotantokauhuelokuvassa Stricken, mutta esiintyi jo samana vuonna myös romanttisessa komediassa Hupsu lemmenleikki. Hän on esiintynyt urallaan erityisesti komedioissa, niin valkokankaan romanttisissa komedioissa kuin televisiossakin. Hän debytoi Broadwayllä näytelmässä Dead Accounts vuonna 2012.
Vuonna 2014 Greer julkaisi omaelämäkerrallisen kirjan I Don’t Know What You Know Me From: Confessions of a Co-Star.
Yksityiselämä

Greer meni naimisiin tuottaja Dean E. Johnsenin kanssa vuonna 2011. Johnsenilla on aiemmasta suhteestaan kaksi lasta.
Aiheesta muualla

Kuvia tai muita tiedostoja aiheesta Judy Greer Wikimedia Commonsissa
Judy Greer Internet Movie Databasessa. (englanniksi)
Judy Greer Elonetissä.
Jäykkäpitkäpalko

| Jäykkäpitkäpalko |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Pitkäpalot Arabis
Laji::  hirsuta
Kaksiosainen nimi
 Arabis hirsuta  (L.) Scop. 
Katso myös
   Jäykkäpitkäpalko Wikispeciesissä   Jäykkäpitkäpalko Commonsissa 
Infobox OKNimi-testi OK: 
Jäykkäpitkäpalko (Arabis hirsuta) on ruohovartinen ristikukkaiskasvilaji, joka on yleensä lyhytikäinen monivuotinen kasvi.
Jäykkäpitkäpalko muistuttaa lähisukuista pölkkyruohoa. Se kasvaa 20–60 senttimetriä korkeaksi. Varsi on jäykkä, haaraton, kankeakarvainen, toisinaan lähes kalju. Lehdet ovat siirottavasti karvaisia. Aluslehdet ovat kapean vastapuikeita, tylppähampaisia ja muodostavat ruusukkeen. Varsilehdet (10–20) ovat ruodittomia, herttatyvisiä, pitkulaisia, tylppiä, sahalaitaisia, miltei sepiviä. Kukkien verho- ja terälehtiä on 4. Terälehdet ovat noin 4 millimetriä, kapeita, valkoisia. Lidut ovat tavallisesti 2,5–4 cm pitkiä ja 1,2–1,5 leveitä, lähes pystyjä, suoria, keskisuoni selvä. Lituperä on noin 5 mm pitkä, pysty.
Suomessa jäykkäpitkäpalkoa esiintyy maan lounaisosassa, pääosin Ahvenanmaalla ja lounaissaaristossa, missä se on myös yleinen. Jäykkäpitkäpalko on kalkinsuosija, joka kasvaa kedoilla, kivikkorinteillä, katajamäillä ja kallioilla.
Aiheesta muualla

Suomen Lajitietokeskus: Jäykkäpitkäpalko (Arabis hirsuta)
LuontoPortti: Jäykkäpitkäpalko (Arabis hirsuta)
Pohjolan kasvien pauloissa: Arabis hirsuta - jäykkäpitkäpalko
ITIS: Arabis hirsuta (englanniksi)
United States Department of Agriculture (USDA): Arabis hirsuta (englanniksi)
Flora of China: Arabis hirsuta (englanniksi)
Centre for Agriculture and Biosciences International (CABI): Arabis hirsuta (englanniksi)
Jäykkärunkoinen kumivene

Brittiläinen meripelastusvene
Jäykkärunkoinen kumivene eli RIB-vene (engl. Rigid Inflatable Boat eli RIB tai Rigid-Hull Inflatable Boat eli RHIB) on suorituskykyinen kumivene, jossa on kova pohja ja rungon sivuilla ilmalla täytetyt putket. Kova pohja on V-kirjaimen muotoinen. Rakenne on kevyt, kestävä, vakaa ja nopea. Tavallisiin kumiveneisiin verrattuna RIB-veneet pärjäävät kovemmassakin merenkäynnissä ja kestävät aallokkoa sekä iskuja paremmin.
Käyttö

RIB-veneet ovat todella monikäyttöisiä hyvien ominaisuuksiensa ansiosta. Niitä käytetään esimerkiksi meripelastus- ja viranomaistehtävissä, sukeltajien kuljettamisessa sekä sotilasoperaatioissa.
Kaaresuvannon seurakunta

| Karesuando församling Kaaresuvannon seurakunta |
| --- | --- |
 Seurakunta toimii Kiirunan kunnan Kaaresuvannon piirin alueella.
Suuntautuminen:  Luterilaisuus
Kirkkokunta:  Ruotsin kirkko
Hiippakunta:  Luulajan hiippakunta
Rovastikunta:  Pohjois-Norrbottenin rovastikunta
Seurakuntapaimen:  Sven-Åke Nilsson
Pääkirkko:  Kaaresuvannon kirkko
Jäseniä:  756, 86,3% alueen väkiluvusta (31.12.2017)
Aiheesta muualla
Karesuando församling
Infobox OKVirheellinen NIMI-arvo: 
Kaaresuvannon seurakunta (ruots. Karesuando församling) on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Kiirunan kunnassa Kaaresuvannon piirin alueella.
Seurakunnan kirkkona toimii Kaaresuvannon kirkko, tässä Muonionjoen takaa katsottuna.
Historia

Kaaresuvanto oli aiemmin samaa seurakuntaa Enontekiön alueen kanssa, mutta vuonna 1813 ne erkanivat seurakunnallisesti valtionrajan tullessa niiden väliin. Vuosien 1813–1907 seurakunnan nimi kuitenkin vaihteli ollen välillä Enontekiö (Enontekis) tai Kaaresuvanto (Karesuando). Vasta 1907 vakiintui seurakunnan nykyinen nimi ainoaksi nimeksi.
Kaaresuvannon ensimmäinen kirkko rakennettiin vuosina 1813–1816.Se oli yksinkertainen puurakennus matalalla kivijalalla. Kirkonkylässä oli ainoastaan viisi tilaa ja koko seurakunnan väkiluku oli 625. Vuosina 1826–1849 seurakunnan kirkkoherrana toimi Lars Levi Laestadius. Kaaresuvannon kirkosta myös alkoi joulukuussa 1845 herätys, joka tultiin tuntemaan lestadiolaisuuden nimellä.
Köyhä seurakunta ei kyennyt ylläpitämään kirkkoaan, mistä johtuen se rapistui korjauskelvottomaksi. Vuonna 1905 purettiin vanha kirkko ja samana vuonna vihittiin myös uusi kirkko käyttöön. Se peruskorjattiin vuosina 1953–1954.
Kirkot

Kaaresuvannon kirkko
Aiheesta muualla

Kaaresuvannon seurakunnan kotisivut
Jöns Carlson

Tutkija Jöns Carlson vuonna 2018.
Jöns Carlson (s. 1951 Urjala) on suomalainen antropologi ja runoilija.
Carlson pääsi ylioppilaaksi Helsingin normaalilyseosta 1969 ja opiskeli sosiaaliantropologiaa Helsingin yliopistossa ja valmistui valtiotieteen kandidaatiksi 1975 ja lisensiaatiksi 1986. Hän väitteli tohtoriksi vuonna 2005 Joensuun yliopistossa. Väitöskirja Shuariuskollisuus ja kaksiluokkajärjestelmä käsitteli Amazonian alueen alkuperäiskansan shuarien (jibarot) poliittista kehitystä vuosina 1979–1980 tehtyjen kenttähavaintojen pohjalta. Carlson opiskeli  sosiaaliantropologian tohtoriohjelmassa 1978–1981 Cambridgen yliopiston Churchill Collegessa.
Carlson toimi Helsingin yliopistossa kansanrunoustieteen laitoksen amanuenssina 1973–1975 ja sosiologian laitoksen sosiaaliantropologian assistenttina 1975, 1977, 1979 ja 1984 sekä sosiaaliantropologian vs. apulaisprofessorina 1979. Hän oli sitten kulttuuriantropologian yliassistenttina Jyväskylän yliopiston etnologian laitoksella 1984–1986 ja tutkijana Nuorisoasiainkeskuksessa 1987–1988 sekä Museovirastossa 1993–1994.
Teoksia

Kukkia-lauluja. Kehrääjä, Kangasniemi 1986
Kuunsirppi nauraa: ohjeita. 1986
Service: poems by Ions Carlson. J. Carlson, Cambridge 1987
Nuorisotyön mosaiikista alueellisuuden aikana. Julkaisuja / Helsingin kaupunki. Nuorisoasiainkeskus 1988, 1. Helsinki 1988
Vaahtera: runoja. Kehrääjä, Helsinki 1988, 2. painos 1990
Poliittinen pilalehti Naarvan pultti 1990
Suomi post. Lehti. Julkaisija salanimi Jyri Paasikanto. Vantaa. 1992
Lohduttava laulu m/s Estonian hirveästä tuhosta. 1994
Kalliolle: runoja. Kehrääjä, Helsinki 1997
Vienanmeren luostarisaaren maitovalaat; valokuvat Hernan Patiño; teksti Jöns Carlson. Maahenki, Helsinki 2003
Shuariuskollisuus ja kaksiluokkajärjestelmä, väitöskirja. Joensuun yliopiston humanistisia julkaisuja 41. Joensuun yliopisto, Joensuu 2005
Lohduttava laulu m/s Estonian hirveästä tuhosta. Toinen laitos. Partuna 2024. Vironkielinen ja ruotsinkielinen käännnös samassa vihkossa (Arvi Tapver ja Märta Salokoski).
Toimitustöitä

Alivuokralaisista Kallion kaupunginosassa : sosiaaliantropologisen tutkimusryhmän raportti keväällä 1971; raportin laativat Jöns Carlson (päätoimittaja) et al. Helsingin yliopiston sosiologian laitoksen monisteita 11. Helsinki 1976
Suomalaisen sosiologian juures. Suomen antropologisen seuran toimituksia 5. Helsinki 1979
Palkinnot

J. H. Erkon kirjoituskilpailu 1975
Justice League Task Force

| Justice League Heroes Task Force |
| --- | --- |

Kehittäjä:  Blizzard Entertainment
Julkaisija:  Acclaim Entertainment
Tuottaja:  Samwise Didier Dan MacArthur
Säveltäjä:  Glenn Stafford
Julkaistu:   27. lokakuuta 1995  1995
Lajityyppi:  Tappelupeli
Pelimuoto:  Yksinpeli
Ikäluokitus:  ESRB: Lapsista aikuisille 
Alusta:  Sega Mega Drive Super Nintendo
Lisää peliartikkeleitaVideopelien teemasivulla
Infobox OK  : 
Justice League Heroes Task Force on vuoden 1995 lokakuussa julkaistu videopeli, joka perustuu DC Comicsin supersankariryhmään Oikeuden Puolustajat. Pelin julkaisivat Acclaim Entertainment Segalle ja Super Nintendolle. Pelissä on mahdollisuus pelata tarinamoodin lisäksi yksi vastaan yksi tappelua haluamallaan hahmolla.
Juoni

Darkseid on hyökännyt maaplaneetalle ja tuhonnut samalla armeijan tukikohdan. Yksi Oikeuden Puolustajista jäljittää muut ryhmänsä jäsenet kerätäkseen tietoa tapahtuneesta, mutta joutuukin tappeleimaan heitä vastaan. Voitettuaan kaikki viisi Oikeuden Puolustajaa vastaan asettuvat Darkseidin kätyrit Despero ja Cheetah. Päästessään tämän jälkeen Darkseidia vastaan selviää etteivät tappelun kohteena olleet Oikeuden Puolustajat olleet oikeita vaan robotteja. Ennen Darkseidin kohtaamista pelaajan valitsema Oikeuden Puolustaja täytyy kohdata oma klooninsa. Sittemmin päihitettyä Darkseidin muut Oikeuden Puolustajat pääsevät vapaaksi.
Hahmot

Sankarit:
Vesimies
Batman
Salama
Teräsmies
Vihreä Nuoli
Ihmenainen
Viholliset:
Cheetah
Despero
Darkseid
Jurong East

Jurong Eastin sijainti Singaporen kartalla
Kiinalainen puutarha
Jurong East(kiin. 裕廊东, malaijiksi Jurong Timur, tamiliksi ஜூரோங் கிழக்கு) on yksi Singaporen alueista (engl. urban planning area). Se sijaitsee Läntisellä suuralueella Länsi-Singaporessa. Jurong East rajautuu lännessä Jurong Westiin ja Boon Layhyn, pohjoisessa Tengahiin ja Bukit Batokiin, idässä Clementiin ja etelässä Singaporensalmeen. Jurong Eastissa on paljon asuntoja. Ennen kuin siitä muodostui asuinalue, oli se mäkinen viidakko, jossa oli lampia. Sinne valmistui Singaporen ensimmäinen yrityskeskittymä International Business Park. Jurong Eastiin on jätetty paljon puistoja, ja siellä sijaitsee muun muassa kiinalainen ja japanilainen puutarha. Jurong Eastissa on tiedekeskus ja Singaporen ainoa jäädytetty kaukalo.
Jurong Eastin asukasluku oli vuoden 2010 väestölaskennassa 88 118 ja vuoden 2015 ennusteessa 84 980. Alueen pinta-ala on 17,83 km2.
Aluejako

Jurong East on jaettu kymmeneen osa-alueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| International Business Park | 10 | 0,49 |
| Jurong Gateway | 20 | 0,57 |
| Jurong Port | 10 | 2,45 |
| Jurong River | 10 | 2,56 |
| Lakeside | 1 010 | 3,11 |
| Penjuru Crescent | 10 | 3,03 |
| Teban Gardens | 19 080 | 3,19 |
| Toh Guan | 16 510 | 0,72 |
| Yuhua East | 27 460 | 0,92 |
| Yuhua West | 20 870 | 0,78 |
Kuvia

Asuntoja Jurong Eastissa
Jurongin kaupungintalo
Kauppakeskus Je-town
Aiheesta muualla

Kuvia tai muita tiedostoja aiheesta Jurong East Wikimedia Commonsissa
Kiili

Kiili tarkoittaa muun muassa seuraavaa:
Kiili, kunta Virossa
Kiili, kauppala Kiilin kunnassa Virossa
Kiili, kylä Kristiinankaupungin Siipyyssä
Lasse Kiili, jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiili”, voi hakea sivunnimihaulla, laajalla sivunnimihaulla tai tekstihaulla.
Julie Harris

Julie Harris vuonna 1973.
Julie Ann Harris (2. joulukuuta 1925 Grosse Pointe, Michigan, Yhdysvallat – 24. elokuuta 2013 West Chatham, Massachusetts, Yhdysvallat) oli yhdysvaltalainen näyttelijä. Hänet tunnetaan työstään sekä teatterista, elokuvista että televisiosta, ja hän kuului American Theatre Hall of Fameen.
Harris syntyi Grosse Pointessa Michiganissa. Jo ensimmäisestä elokuvaroolistaan Häävieraassa (1952) hänet asetettiin Oscar-ehdokkaaksi. Hän oli James Deanin vastanäyttelijänä elokuvassa Eedenistä itään. Myöhempiä elokuvia ovat muun muassa Pennittömänä Berliinissä (1955), Yö kauhujen talossa (1963) ja Sumuisten vuorten gorillat (1988). Vuonna 1996 hänellä oli rooli elokuvassa Kielletty suhde.
Televisiossa Julie Harrisilla oli rooli Lilimae Clementsinä sarjassa Knots Landing. Lisäksi hän on ollut näkyvä hahmo Broadwaylla, ja hän on saanut teatterialan Tony-palkinnon viisi kertaa.
Palkinnot

5 Tony-palkintoa
3 Emmyä
Sarah Siddons -palkinto, 1976 ansioista Chicagon teatterissa
National Medal Of Arts, 1994
Grammy
Aiheesta muualla

Wikimedia Commonsissa on kuvia tai muita tiedostoja aiheesta .
Julie Harrisin muistokirjoitus Helsingin Sanomissa
Kaliumpropionaatti

| Kaliumpropionaatti |
| --- | --- |

Tunnisteet
CAS-numero:  327-62-8
PubChem CID:  23663619
Ominaisuudet
Molekyylikaava:  C3H5O2K
Moolimassa:  112,17 g/mol
Ulkomuoto:  Läpinäkyviä kiteitä
Sulamispiste:  410 °C
Kaliumpropionaatti eli kaliumpropanaatti (C3H5O2K, CH3CH2COOK) on propaanihapon kaliumsuola eli koostuu kalium- ja propionaatti-ioneista. Se on rakenteeltaan valkoista kiteistä jauhetta. Kaliumpropionaattia lisätään leipiin ja levonnaisiin säilöntäaineeksi. Kaliumpropionaatille ei ole määritelty hyväksyttävää päivittäistä enimmäismäärää eli ADI-arvoa.
Käyttö

Kaliumpropionaatti estää bakteereiden ja sienien kasvua ja itämistä ja siksi sitä käytetään säilöntäaineena. Kaliumpropionaattia saa käyttää leivissä ja juustoissa. Sen E-koodi on E283.
Aiheesta muualla

PubChem: Potassium propionate (englanniksi)
Food Component Database (FooDB): Potassium propionate (englanniksi)
Kiilholma (täsmennyssivu)

Kiilholma voi tarkoittaa seuraavia:
Kiilholma, kylä Pomarkussa
Kiilholma, suomenkielinen sukunimi. Tunnettuja nimenkantajia ovat:
Juha Kiilholma (s. 1982), suomalainen jääkiekkoilija
Martti Kiilholma (s. 1950), suomalainen kestävyysjuoksija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiilholma”, voi hakea sivunnimihaulla, laajalla sivunnimihaulla tai tekstihaulla.
Julie Holland

Julie Holland vuonna 2013.
Julie Holland on yhdysvaltalainen psykofarmakologiaan erikoistunut psykiatri ja kirjailija. Vuosina 1996–2005 hän johti viikonloppuisin newyorkilaisen Bellevue-sairaalan psykiatrista päivystystä ja on sen jälkeen tarjonnut yksityistä psykoterapiaa sekä työskennellyt lääketieteellisenä valvojana Multidisciplinary Association for Psychedelic Studies -yhdistyksen psykedeelitutkimuksissa. Holland on kirjoittanut bestsellerit Moody Bitches ja Weekends at Bellevue, joista jälkimmäinen kertoo hänen ajastaan Bellevue-sairaalassa.
Teokset

Ecstasy: The Complete Guide: A Comprehensive Look at the Risks and Benefits of MDMA.  Park Street Press, 2001.  ISBN 9780892818570.
Weekends at Bellevue: Nine Years on the Night Shift at the Psych ER.  Bantam Books, 2009.  ISBN 978-055-3-80766-0.
The Pot Book: A Complete Guide to Cannabis: Its Role in Medicine, Politics, Science, and Culture.  Park Street Press, 2010.  ISBN 978-159-4-77368-6.
Moody Bitches: The Truth About the Drugs You’re Taking, the Sleep You’re Missing, the Sex You’re Not Having, and What’s Really Making You Crazy.  Penguin Press, 2015.  ISBN 978-159-4-20580-4.
Good Chemistry: The Science of Connection, from Soul to Psychedelics.  Harper Wave, 2020.  ISBN 978-006-2-86288-4.
Aiheesta muualla

Julie Hollandin kotisivut (englanniksi)
Keskusaukio

Keskusaukio voi viitata seuraaviin paikkoihin:
Oulun keskusaukio
Porin keskusaukio
Lohjan keskusaukio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keskusaukio”, voi hakea sivunnimihaulla, laajalla sivunnimihaulla tai tekstihaulla.
Julie Lamarre

| Julie Lamarre> Henkilötiedot |
| --- | --- |
Syntynyt: 30. syyskuuta 1984 (ikä 40)
Kansalaisuus:   Kanada
Kyokushin-ottelija
Aktiivisena:  2002–
Pituus:  178 cm
Paino:  65 kg
Painoluokka:  keskisarja
Kätisyys:  oikea
Vyöarvo:  3. dan
| Mitalit> Maa:   Kanada.Naisten kyokushin IKO.World Open  | Mitalit> Maa:   Kanada.Naisten kyokushin IKO.World Open  | Mitalit> Maa:   Kanada.Naisten kyokushin IKO.World Open  | Maa:   Kanada> Naisten kyokushin IKO. |
| --- | --- | --- | --- |
|  Hopeaa | Tokio 2011 | avoin |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 2013 | -65 kg |  |
| Yhdysvaltain mestaruuskilpailut  | Yhdysvaltain mestaruuskilpailut  | Yhdysvaltain mestaruuskilpailut  |  |
|  Kultaa | Los Angeles 2008 | -65 kg |  |
| All American Open  | All American Open  | All American Open  |  |
|  Kultaa | New York 2010 | -65 kg |  |
|  Kultaa | New York 2012 | -65 kg |  |
|  Kultaa | New York 2013 | -65 kg |  |
Naisten kyokushin KWU
| MM-kilpailut  | MM-kilpailut  | MM-kilpailut  |  |
|  Hopeaa | Bratislava 2017 | -70 kg |  |
Julie Lamarre (s. 30. syyskuuta 1984) on kanadalainen karateka, joka kilpailee myös crossfitissa. Hän on keskisarjan maailmanmestari ja nelinkertainen Yhdysvaltain mestari.